Аляксей Янукевіч: Мы маем прыклад 1994 года, калі на адносна свабодных і дэмакратычных выбарах перамог чалавек, які на свабодзе і дэмакратыі паставіў крыж. Складнікам дэмакратыі, нашага еўрапейскага выбару павінна быць нацыянальна-культурнае адраджэнне. У беларускай нацыянальнай ідэі закладзеная ўжо і свабода, і гарантаванне правоў і еўрапейскасць. Калі мы ўсе разам будзем працаваць для нацыянальнага адраджэння, у людзей безупынна будзе прарастаць і пашырацца нацыянальная самасвядомасць. Гэта, на маю думку, і ёсць гарантыя незваротнасці таго, што Беларусь будзе рухацца ў цывілізацыйным еўрапейскім вектары.